Document ID: 32004D0778

PADOMES LĒMUMS
(2004. gada 11. oktobris)
par protokola noslēgšanu Pagaidu nolīgumam par tirdzniecību un ar tirdzniecību saistītiem jautājumiem starp Eiropas Kopienu, no vienas puses, un Horvātijas Republiku, no otras puses, lai ņemtu vērā Čehijas Republikas, Igaunijas Republikas, Kipras Republikas, Ungārijas Republikas, Latvijas Republikas, Lietuvas Republikas, Maltas Republikas, Polijas Republikas, Slovēnijas Republikas un Slovākijas Republikas pievienošanos Eiropas Savienībai
(2004/778/EK)
EIROPAS SAVIENĪBAS PADOME,
ņemot vērā Eiropas Kopienas dibināšanas līgumu un jo īpaši tā 133. pantu saistībā ar 300. panta 2. punkta pirmās daļas pirmo teikumu, un tā 300. panta 3. punkta pirmo daļu,
ņemot vērā Komisijas priekšlikumu,
tā kā:
(1)
Padome 2003. gada 29. septembrī Kopienas un tās dalībvalstu vārdā pilnvaroja Komisiju sarunu ceļā noslēgt ar Horvātijas Republiku Stabilizācijas un asociācijas nolīguma protokolu, lai ņemtu vērā Čehijas Republikas, Igaunijas Republikas, Kipras Republikas, Ungārijas Republikas, Latvijas Republikas, Lietuvas Republikas, Maltas Republikas, Polijas Republikas, Slovēnijas Republikas un Slovākijas Republikas pievienošanos Eiropas Savienībai.
(2)
Līdz brīdim, kad stājas spēkā Stabilizācijas un asociācijas nolīgums, ir jāpielāgo arī Pagaidu nolīgums par tirdzniecību un ar tirdzniecību saistītiem jautājumiem starp Eiropas Kopienu no vienas puses un Horvātijas Republiku no otras puses (1), lai ņemtu vērā Čehijas Republikas, Igaunijas Republikas, Kipras Republikas, Ungārijas Republikas, Latvijas Republikas, Lietuvas Republikas, Maltas Republikas, Polijas Republikas, Slovēnijas Republikas un Slovākijas Republikas pievienošanos Eiropas Savienībai.
(3)
Protokolu parafēja 2004. gada 16. aprīlī. Tas būtu jāapstiprina Kopienas vārdā,
IR PIEŅĒMUSI ŠO LĒMUMU.
1. pants
Ar šo Kopienas vārdā ir apstiprināts protokols Pagaidu nolīgumam par tirdzniecību un ar tirdzniecību saistītiem jautājumiem starp Eiropas Kopienu no vienas puses un Horvātijas Republiku no otras puses, lai ņemtu vērā Čehijas Republikas, Igaunijas Republikas, Kipras Republikas, Ungārijas Republikas, Latvijas Republikas, Lietuvas Republikas, Maltas Republikas, Polijas Republikas, Slovēnijas Republikas un Slovākijas Republikas pievienošanos Eiropas Savienībai.
Protokola teksts ir pievienots šim lēmumam.
2. pants
Padomes priekšsēdētājs Eiropas Kopienas vārdā glabā protokola 11. pantā paredzētos apstiprināšanas dokumentus.
3. pants
Protokolu pagaidām piemēro no 2004. gada 1. maija.
Luksemburgā, 2004. gada 11. oktobrī

Labels: 18
15
5